Marit Larsen kommer fra en musikalsk familie og spilte fiolin som barn. Hun ble som 13-åring nominert til Spellemannprisen 1996 for platen . Larsen fikk internasjonal oppmerksomhet da hun i tenårene var medlem av popduoen M2M sammen med barndomsvenninnen Marion Ravn. Larsen spilte gitar og sto for halvparten av vokalen og tekstskrivingen. Etter å ha turnert rundt i verden og produsert to album med hits som «Don't Say You Love Me», «Mirror Mirror» og «Everything», brøt Ravn og Larsen samarbeidet i september 2002. I 2024 ble duoen gjenforent.